Lila Lykke-Seest

Anna Fredrikke «Lila» Lykke-Seest (født Andersen 26. september 1883 i Fredrikshald, død 19. mars 1954 i Oslo) var en norsk skuespiller og forfatter.

Liv og virke 
Lila Lykke-Seest utga i 1906 de to barnebøkene Lulli og Vetle-Kari, skrevet under psevdonymet Lila. Debuten Lulli er en fortelling fra Kristiania, en såkalt «backfischbok» om tenåringsliv og flørt. Handlingen i Vetle-Kari, som utkom senere samme år, er lagt til landsbygden.

Hun medvirket senere i to av ektemannens stumfilmer. Hun hadde i 1918 hovedrollen i Lodsens datter, mens hun året etter besatte en mindre rolle i Æresgjesten, som Espens mor i den tredje av de såkalte Espenfilmene. Her spilte hennes sønn Esben Lykke-Seest en ledende rolle. Hun spilte også moren i Historien om en gut.

Familie 
Lila Lykke-Seest var datter av lagerarbeider Jens Martin Andersen (1841–1917) og Andrine Fredrikke Johnsen (1842–1913). Hun ble i 1903 gift med forfatter, filmprodusent og -regissør Peter Lykke-Seest (1868-1948). De var foreldre til skuespiller Esben Lykke-Seest (1905-1988).

Bibliografi 
 1906: Lulli, Gyldendalske boghandel, København
 1906: Vetle-Kari – Barnedagene, Gyldendalske boghandel, København

Filmografi 
 1918: Lodsens datter
 1919: Historien om en gut
 1919: Æresgjesten

Referanser

Kilder

Eksterne lenker 
 Norsk biografisk leksikon: Peter Lykke-Seest, besøkt 2/6 2020.
 Lokalhistoriewiki: Historien om en gut, besøkt 2/6 2020.

Norske skuespillere
Norske forfattere
Norske barnebokforfattere
Personer fra Halden kommune